”Intrarea de la Primăria Moșoaia a fost blocată și au pus acolo o masă cu un caiet, iar dacă vrei să soliciți un act trebuie să scrii că nu ai coronavirus”, a declarat Mihai Vătafu pentru Libertatea.

Măsura luată de autoritățile locale a fost pusă în aplicare de câteva săptămâni.

”Mie mi se pare noaptea minții. Oamenii scriu cu același pix, nu ai de unde să știi dacă cel din fața ta are sau nu COVID. Oamenii nu sunt întrebați dacă au simptome, ci doar dacă au sau nu”, a mai povestit bărbatul.

După cum se poate vedea din imagini, caietul are câteva pagini pline cu datele oamenilor.

Condica Primăriei Moșoaia

”Ei colectează și CNP-ul localnicilor, îi pun să scrie că nu au COVID-19 și să semneze pe proprie răspundere, după care vine cineva și se ocupă de ei. Acțiunea asta se întâmplă afară, pe masă semnezi, peste masa aia vine cineva și vorbește cu tine”, a mai spus Mihai Vătafu.

Viceprimarul localității Moșoaia spune că a luat această măsură pentru a ține o evidență a persoanelor sănătoase.

”Avem un caiet în care fiecare persoană scrie acolo: NU am COVID-19 și semnează. Le fac și copie după buletin. Dacă se întâmplă să aibă cineva? Așa, îl găsim în caiet. Mereu îi întrebăm dacă au simptome, când vin la primărie. E și o metodă pentru a proteja salariații”, a declarat Ion Necula, viceprimarul localității Moșoaia, pentru ziarul Libertatea.

Întrebat dacă ține cont de regulile de prevenție, edilul a răspuns:

”Avem dezinfectant montat la ușă, când vine omul are alt pix, nu semnează toți cu același pix”, a încheiat viceprimarul.

Citeşte şi:

Cine este Adriana Pistol, cea care l-a înlocuit pe Adrian Streinu-Cercel

Ludovic Orban, categoric în cazul directorului medical de la Suceava repus în funcție: „Nu pot să accept să revină”

FOTO | Armata instalează cel de-al treilea spital mobil pentru lupta împotriva Covid-19. Va fi montat pe un stadion din Timișoara

PARTENERI - GSP.RO Acuzații GRAVE de sexism în cazul Simonei Halep! Gestul înjositor făcut de organizatorii de la Roma a stârnit furie pe net!

PARTENERI - PLAYTECH Am GĂSIT-O! Unde se ascunde Adriana Iliescu și DE CE! Viitorul tată al Elizei spune unde e cea mai bătrână mamă din România

HOROSCOP Horoscop 23 septembrie 2020. Fecioarele au o zi amestecată, cu tendințe puternice și atât de diverse